Problem USB-Stick

Jeg indrømmer, at jeg har lavet en bommert med USB-Sticken. Jeg har ikke afprøvet den i *Crome* browseren, men kun i min faste browser *Firefox*. Det betyder, at alle de delprogrammer, hvor man skal indtaste/udvælge et svar for at få noget ud af en database virker kun i Firefox. Typisk når man skal finde de artikler i Objektiv, hvor overskrift m.m. indeholder et ord, eller finde de artikler som en bestemt person har skrevet.

Metoden virker, som den skal i Firefox, men **ikke** i *Crome* og Crome familien dvs Edge. Der er en grundlæggende forskel mellem de to browsere, som jeg ikke var vidende om.

Jeg kan næppe få rettet jeres udleverede sticks, ja reelt kan jeg ikke finde ud af, hvad jeg skal gøre og orker ikke at starte fra bunden af. Alle de steder på sticken, hvor der ikke anvendes søgning ud fra indskrevet ord virker perfekt i *Crome* eksempelvis download af numre af Objektiv.

Hvis I vil bruge søgefunktionerne, skal I installere Firefox (eller får en til at gøre det for jer).

* Hent den på <https://www.mozilla.org/da/firefox/new/> .Klik på *Hent Firefox*
* Der kommer et gemmevindue frem for installationsfilen *Firefox Installer.exe*
* I gemmevinduet vælger du til venstre mappen *download* efterfulgt at klik på *Gem*
* Luk den browser du brugte til at downloade *Firefox* med
* Find *download mappen* med stifinderen og dobbeltklik på *Firefox Installer.exe*, så browseren bliver installeret.
* Bliver du spurgt, om Firefox skal være din standardbrowser svar *nej*. Bliver du spurgt, om du vil have en ikon på skrivebordet, svar *ja*.

Brug nu Firefox til at læse din Stick.

* Sæt DFS stick i din PC.
* Dobbeltklik på ikonen for Firefox. Du skal ikke bekymre dig over, hvad Firefox viser dig sikkert noget reklame for Firefox.
* Du taster nu kombinationen *CTRL+o* samtidig. Denne kombination åbner Stifinderen. Nu finder du frem til USB-Stick i venstre side af Stifinderen og klik på det drev, som indeholder *DFS stick*.
* I højre side kommer indholdet af sticken frem. Dobbelt klik på filen *index.html.* Du er så inde på sticken.

Leif